પોલિટિશિયન્સ અને ગેંગસ્ટર્સ હંમેશાથી બોલિવૂડને આકર્ષે છે. ગેંગસ્ટર્સ વિશેની ફિલ્મ્સ પ્રમાણમાં સરળતાથી સેન્સર બોર્ડ દ્વારા પાસ કરવામાં આવે છે, પરંતુ પોલિટિશિયન્સ વિશેની ફિલ્મ્સ માટે એવી સ્થિતિ નથી. આગામી સમયમાં કેટલીક પોલિટિકલ ફિલ્મ્સ રિલીઝ થવા જઈ રહી છે. જેમાં ભૂતપૂર્વ વડા પ્રધાન મનમોહન સિંઘના જીવન પર આધારિત ‘ધ એક્સિડેન્ટલ પ્રાઇમ મિનિસ્ટર' તેમજ વડા પ્રધાન નરેન્દ્ર મોદી તેમજ શિવ સેનાના સંસ્થાપક બાલ ઠાકરેની બાયોપિક્સનો પણ સમાવેશ થાય છે. એવામાં ફિલ્મમેકર્સ વિવાદોનો સામનો કરવા માટે તેમજ પરમિશન મેળવવાના માર્ગમાં અડચણોનો સામનો કરવા તૈયાર છે.